UMUMJAHON POChTA ITTIFOQINING HUJJATLARIGA MUVOFIQ POChTA ALOQASINI AMALGA OShIRISh MAQSADIDA TAYINLANGAN OPERATORNI BELGILASh TO‘G‘RISIDA

O‘zbekiston Respublikasining “Umumjahon pochta ittifoqining Ustaviga Sakkizinchi qo‘shimcha bayonnomani (Jeneva, 2008-yil 12-avgust) ratifikatsiya qilish to‘g‘risida” 2011-yil 6-sentabrdagi O‘RQ-290-son Qonunini, O‘zbekiston Respublikasi Prezidentining “Xalqaro shartnomalarni tasdiqlash to‘g‘risida” 2011-yil 4-martdagi PQ-1495-son qarorini bajarish yuzasidan Vazirlar Mahkamasi qaror qiladi: 
 1. Pochta aloqasi milliy operatori — “O‘zbekiston pochtasi” ochiq aksiyadorlik jamiyati Umumjahon pochta ittifoqining hujjatlariga muvofiq pochta aloqasini amalga oshirish maqsadida tayinlangan operator etib belgilansin. 
 2. “O‘zbekiston pochtasi” ochiq aksiyadorlik jamiyatiga O‘zbekiston Respublikasi hududida Umumjahon pochta ittifoqining hujjatlaridan kelib chiquvchi majburiyatlarni bajarish bo‘yicha qo‘shimcha vazifalar yuklansin. 
 3. Vazirlar Mahkamasining “Pochta aloqasi sohasidagi faoliyatni takomillashtirish to‘g‘risida” 2004-yil 19-iyuldagi 339-son qarori (O‘zbekiston Respublikasi QT, 2004-y., 7-son, 67-modda) 2-bandining beshinchi xatboshi quyidagi tahrirda bayon qilinsin:
 “pochta jo‘natmalarini, pochta orqali pul mablag‘lari jo‘natmalarini xalqaro ayirboshlashni tashkil etish va amalga oshirish, shuningdek O‘zbekiston Respublikasi hududida Umumjahon pochta ittifoqining hujjatlaridan kelib chiquvchi majburiyatlarni bajarish”.
 4. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari A.N. Aripov zimmasiga yuklansin.